CELEX: 52018PC0613
Language: fi
Date: 2018-09-04
Title: Ehdotus NEUVOSTON ASETUS asetuksen (EU) 2018/120 muuttamisesta meribassin kalastusmahdollisuuksien osalta

EUROOPAN KOMISSIO
            Bryssel 4.9.2018
            COM(2018) 613 final
            2018/0321(NLE)
            Ehdotus
            NEUVOSTON ASETUS
            asetuksen (EU) 2018/120 muuttamisesta meribassin kalastusmahdollisuuksien osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksessa (EU) 2018/120 vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2018. Kyseisiä kalastusmahdollisuuksia muutetaan niiden voimassaoloaikana yleensä useita kertoja.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotetut toimenpiteet on suunniteltu yhteisen kalastuspolitiikan tavoitteiden ja sääntöjen mukaisesti, ja ne ovat yhdenmukaisia kestävää kehitystä koskevan unionin politiikan kanssa.
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristön alalla.
            
            
               2.OIKEUSPERUSTA SEKÄ TOISSIJAISUUS- JA SUHTEELLISUUSPERIAATE
            
            
               •Oikeusperusta
            
            
               Tämän ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta.
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat uuden YKP-perusasetuksen 2 artiklassa määriteltyihin velvollisuuksiin.
            
            
               •Toissijaisuusperiaate (jaetun toimivallan osalta)
            
            
               Ehdotus kuuluu perussopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen seuraavasta syystä: yhteinen kalastuspolitiikka on yhteistä politiikkaa. Perussopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
               
            
            
               •Sääntelytavan valinta
            
            
               Ehdotettu sääntelytapa: asetus. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Ehdotuksessa otetaan huomioon palaute, jota on saatu sidosryhmiltä, neuvoa-antavilta toimikunnilta, kansallisilta viranomaisilta, kalastusalan organisaatioilta sekä kansalaisjärjestöiltä. 
               
            
            
               •Asiantuntijatiedon käyttö
            
            
               
                  Ehdotus perustuu kansainvälisen merentutkimusneuvoston (ICES) antamiin tieteellisiin lausuntoihin
                     1
                  .
               
            
            
               •Vaikutustenarviointi
            
            
               Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa.
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Ehdotetuilla toimenpiteillä ei ole vaikutuksia talousarvioon.
               
            
            
               5.LISÄTIEDOT
            
            
               •Ehdotukseen sisältyvien säännösten yksityiskohtaiset selitykset
            
            
               Ehdotetuilla muutoksilla on tarkoitus muuttaa asetusta (EU) 2018/120 jäljempänä esitetyllä tavalla.
            
            
               Meribassi
            
            
               ICES antoi 2. heinäkuuta 2018 vuodeksi 2018 tarkistetun lausunnon, joka koski meribassia ICES-alueilla 4b–c, 7a ja 7d–h (keskinen ja eteläinen Pohjanmeri, Irlanninmeri, Englannin kanaali, Bristolin kanaali ja Kelttienmeri). Lausunnossaan ICES totesi virkistyskalastuksen kalastuskuolevuuden olevan alhaisempi ja pyydystä ja päästä -kalastuksen elonjäämisasteen korkeampi kuin oli aikaisemmin ennakoitu. Sen vuoksi on aiheellista ottaa käyttöön virkistyskalastajia koskeva yhden kalan päivittäinen saalisrajoitus, jota sovelletaan lokakuusta joulukuuhun 2018.
            
            
               2018/0321 (NLE)
            
         
         
            
               Ehdotus
            
            
               NEUVOSTON ASETUS
            
            
               asetuksen (EU) 2018/120 muuttamisesta meribassin kalastusmahdollisuuksien osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2018/120
                  2
                vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2018.
            
            
               (2)Kansainvälinen merentutkimusneuvosto (ICES) on antanut vuodeksi 2018 tarkistetun lausunnon, joka koskee meribassia (Dicentrarchus labrax) ICES-alueilla 4b–c, 7a ja 7d–h (keskinen ja eteläinen Pohjanmeri, Irlanninmeri, Englannin kanaali, Bristolin kanaali ja Kelttienmeri). Lausunnon mukaan kestävän enimmäistuoton saavuttamiseksi  kaupallisen kalastuksen ja virkistyskalastuksen saaliit ja pyyntikuolevuus saisivat vuonna 2018 olla yhteensä enintään 880 tonnia. Meribassikannan elpymisen varmistamiseksi toteutettujen toimenpiteiden ansiosta kannan biomassan oletetaan kasvavan vuonna 2018. Lausunnossaan ICES totesi myös virkistyskalastuksen kalastuskuolevuuden olevan alhaisempi ja pyydystä ja päästä -kalastuksen elonjäämisasteen (kalastuskuolevuustaso 5 prosenttia) korkeampi kuin oli aikaisemmin ennakoitu (15 prosenttia). Sen vuoksi on aiheellista säätää virkistyskalastuksen osalta, että yksi kalastaja saa ottaa saaliiksi yhden meribassiyksilön päivässä lokakuusta joulukuuhun 2018. 
            
            
               (3)Sen vuoksi asetusta (EU) 2018/120 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan asetuksen (EU) 2018/120 9 artiklan 4 kohta seuraavasti:
            
            
               ”4. Virkistyskalastuksessa, myös rannalta käsin, ICES-alueilla 4b, 4c ja 7a–7k:
            
            
               a) meribassin osalta on 1 päivästä tammikuuta 2018 30 päivään syyskuuta 2018 sallittua ainoastaan pyydystä ja päästä -kalastus. Tuona aikana kielletään kyseisellä alueella pyydetyn meribassin pitäminen aluksella, siirtäminen, jälleenlaivaus ja aluksesta purkaminen;
            
            
               b) 1 päivästä lokakuuta 31 päivään joulukuuta 2018 yhdellä kalastajalla saa ottaa saaliiksi enintään yhden meribassiyksilön päivässä.”
            
            
               2 artikla 
            
            
               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
         
         
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  
                        Neuvoston asetus (EU) 2018/120, annettu 23 päivänä tammikuuta 2018, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2018 (EUVL L 27, 31.1.2018, s. 1).